…………..napirend

Előterjesztve: a Közoktatási, Közművelődési,

Sport és Informatikai Bizottsághoz

**E L Ő T E R J E S Z T É S**

**a Képviselő-testület 2014. május 22-ei ülésére**

**Tárgy:** Javaslat a Regnum Marianum Katolikus Közösség Egyesülettel együttműködési megállapodás megkötésére

**Készítette:** ……………………………………….. Ötvös Zoltán irodavezető

**Egyeztetve:** ………………………………………..Dankó Virág alpolgármester

**Látta:** ……………………………………………..dr. Szalai Tibor jegyző

A napirend tárgyalása zárt ülést nem igényel.

**Tisztelt Képviselő-testület !**

A Regnum Marianum Katolikus Közösség - melynek több helyi csoportja már jelenleg is a kerületben működik – támogatásban részesült a TÁMOP-5.5.1.B-11/1 jelű, ,,A családi közösségi kezdeményezések és programok megerősítése”című pályázaton, melynek egyik fő megvalósítási helyszíne Budapest Főváros II. kerülete.

A Regnum Marianum Katolikus Közösség Egyesület elnöke levélben fordult Önkormányzatunkhoz, hogy a pályázat megvalósításában támogatást és segítséget kérjen.

A pályázat főbb tevékenységei:

* Felelős párkapcsolati attitűd kialakításának támogatása, fiataloknak szóló programok, tréningek
* Házasságra való felkészítés
* Tanácsadás és tréning a munkába való visszatéréshez kisgyermekes anyáknak, apáknak
* Önkéntes szolgáltatások cseréje, ennek koordinálása (szívességcsere központ)
* Közösségépítő programok

A pályázat végrehajtása során a megvalósításában és a kifejlesztett eredmények további hasznosításában szeretnének együttműködni Önkormányzatunkkal és ezt egy együttműködési megállapodásban javasolják rögzíteni.

Az együttműködési megállapodás – javaslatuk szerint – az Önkormányzat számára anyagi kötelezettséget nem jelent.

Kérem a Tisztelt Képviselő-testületet a határozati javaslat fogadja el !

H a t á r o z a t i j a v a s l a t

A Képviselő-testület úgy dönt, hogy a Regnum Marianum Katolikus Közösség Egyesülettel - a határozat melléklete szerinti tartalommal – együttműködési megállapodást köt a TÁMOP-5.5.1.-11/1 jelű „A családi közösségi kezdeményezések és programok megerősítése” című pályázaton a „Kopogtatok otthonotok ajtaján - Családi integrált szolgáltatások fejlesztése a budai kerületekben” nevet viselő projektben meghatározottak végrehajtásának támogatása és az elért eredmények hasznosítása érdekében.

Felhatalmazza a Polgármester az együttműködési megállapodást aláírására.

**Felelős**: polgármester

**Határidő:** 2014. május 30.

*(A határozati javaslat elfogadásához egyszerű többségű szavazati arány szükséges.)*

B u d a p e s t, 2014. május 10.

**Dr. Láng Zsolt**

**polgármester**

*Határozat melléklete*

**Együttműködési megállapodás**

mely létrejött

egyfelől

**a Budapest Főváros II. Kerületi Önkormányzat**

(székhely: 1024 Mechwart liget 1.,adószám: , képviseli: Dr. Láng Zsolt, polgármester)

másfelől

a **Regnum Marianum Katolikus Közösség Egyesület**

(székhely: 1071 Budapest, Damjanich u. 50.; adószám: 18034147-1-42; bírósági bejegyzés száma: Pk.66146/1991/1; képviseli: Somogyi Sándor elnök)

között az alábbiak szerint:

A Regnum Marianum Katolikus Közösség Egyesület – melynek több helyi csoportja Budapest II. kerületében működik – sikeresen pályázott a TÁMOP-5.5.1.-11/1 jelű „A családi közösségi kezdeményezések és programok megerősítése” című pályázaton a „Kopogtatok otthonotok ajtaján - Családi integrált szolgáltatások fejlesztése a budai kerületekben” nevet viselő projekttel, melynek fő megvalósítási helyszíne Budapest Főváros II. Kerülete.

A pályázat tevékenységei:

* Felelős párkapcsolati attitűd kialakításának támogatása, fiataloknak szóló programok, tréningek
* Házasságra való felkészítés
* Tanácsadás és tréning a munkába való visszatéréshez kisgyermekes anyáknak, apáknak
* Önkéntes szolgáltatások cseréje, ennek koordinálása (szívességcsere központ)
* Közösségépítő programok

Az Egyesület pályázatában megjelölt célokkal és a fenti tevékenységek végzésével az Önkormányzat egyetért, annak lebonyolítását és megvalósítását támogatja.

Az együttműködési megállapodásban megfogalmazott célok és feladatok támogatása az Önkormányzat számára anyagi kötelezettséget nem jelent.

A pályázat megvalósítása során az Önkormányzat segíti és támogatja a célcsoporttal való kapcsolatfelvételt és kommunikációt, ezzel is segítve a projekt végrehajtását.

A fentiek fényében erősítjük meg együttműködésünket:

Budapest, 2014. május \_\_.

|  |  |
| --- | --- |
| Somogyi Sándor  elnök  Regnum Marianum Katolikus Közösség Egyesület | Dr. Láng Zsolt  polgármester  Budapest Főváros II. Kerületi Önkormányzat |